ג'יימי מארי

ג'יימי רוברט מארי (אנגלית: Jamie Robert Murray; נולד ב-13 בפברואר 1986) הוא טניסאי מקצועני מבריטניה. דורג בשיאו במקום הראשון בדירוג הזוגות של ה-ATP. נכון למאי 2022 מדורג 18 בעולם בזוגות. עד כה זכה ב-26 תארים בזוגות. מארי הוא אחיו הבכור של הטניסאי אנדי מארי. בניגוד לאחיו הצעיר שהגיע לצמרת דירוג היחידים של ה-ATP, ג'יימי מארי מתמחה בעיקר במשחקי זוגות.

מארי זכה שבע פעמים בתואר גראנד סלאם. בתחרות הזוגות המעורבים זכה באליפות וימבלדון 2007  בצוותא עם ילנה יאנקוביץ', ובאליפות וימבלדון 2017 בצוותא עם מרטינה הינגיס, באליפות ארצות הברית הפתוחה 2017 עם הינגיס, באליפות ארצות הברית הפתוחה 2018 ובאליפות ארצות הברית הפתוחה 2019 עם בת'אני מאטק סאנדס. בתחרות זוגות הגברים זכה ב-2016 באליפות אוסטרליה הפתוחה ובאליפות ארצות הברית הפתוחה בטניס עם ברונו סוארס. 

מארי חבר בנבחרת בריטניה וזכה עם הנבחרת בגביע דייוויס 2015.

קישורים חיצוניים

טניסאים בריטים
טניסאים באולימפיאדת ריו דה ז'ניירו (2016)
טניסאים באולימפיאדת טוקיו (2020)
קצינים במסדר האימפריה הבריטית
בריטים שנולדו ב-1986